Sher Bahadur Deuba
Store norske leksikon,Historie,Verdens historie og samtidshistorie,Asia,Nepals historie,Nepals samtidshistorie
Sher Bahadur Deuba er en nepalsk politiker og leder av partiet Nepali Congress (Nepals Kongressparti). Han er statsminister i Nepal fra 2021. Før dette har han vært statsminister fire ganger (1995–1997, 2001–2002, 2004–2005 og 2017–2018).
Deuba satt fengslet for politisk aktivitet i til sammen ni år mellom 1966 og 1985, ble valgt inn i parlamentet i 1991, og var statsminister fra 1995 til 1997. Sommeren 2001 overtok han igjen som statsminister, men ble avsatt av kong Gyanendra høsten 2002. I april 2004 ble han arrestert for oppvigleri, men satt fri og gjeninnsatt som statsminister etter voksende krav i befolkningen om demokrati. I februar 2005 ble han igjen fjernet fra stillingen og satt i husarrest. Han ble løslatt i mars, men på ny arrestert i april, og i juli ble han dømt til to års fengsel. Les mer i Store norske leksikon Nepals historie Nepals politiske system Nepals samtidshistorie